Diari Oficial de la Generalitat Valenciana


Sumari del DOGV 6195, del 29-01-2010 (2010/522)

RESOLUCIÓ de 21 de desembre de 2009, de la Conselleria d'Educació, per la qual s'autoritza la Universitat de València-Estudi General, la pròrroga d'ensenyaments universitaris oficials de màster ja autoritzades, d'acord amb el que disposa el Reial Decret 56/2005, de 21 de gener, pel qual es regulen els estudis universitaris oficials de postgrau.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6195

Data del DOGV
:   29-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/522


Data del document
:   21-12-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Universitat de València
    * legislació
    * centre d'ensenyament
    * ensenyament superior
    * universitat

RESOLUCIÓ de 21 de desembre de 2009, de la Conselleria d'Educació, per la qual s'autoritza la Universitat de València-Estudi General, la pròrroga d'ensenyaments universitaris oficials de màster ja autoritzades, d'acord amb el que disposa el Reial Decret 56/2005, de 21 de gener, pel qual es regulen els estudis universitaris oficials de postgrau. [2010/522]  
La Resolució de 28 d'octubre de 2008, de la Direcció General d'Universitats del Ministeri de Ciència i Innovació, per la qual s'establix el procediment abreviat per a la verificació d'ensenyaments universitaris oficials de màster ja autoritzades d'acord amb el que disposa el Reial Decret 56/2005, de 21 de gener, disposa, en el seu apartat quart, la possibilitat que les universitats puguen continuar oferint, durant el curs 2009-2010, aquelles ensenyances oficials de màster ja autoritzades d'acord amb les disposicions contingudes en el Reial Decret 56/2005 que no hagen obtingut la verificació d'acord amb el procediment abreviat, sempre que amb anterioritat al 31 d'octubre de 2009 hagen sol·licitat la seua verificació d'acord amb el procediment contingut en el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, tot això amb l'autorització prèvia de la comunitat autònoma corresponent.  
La Universitat de València-Estudi General ha sol·licitat l'autorització per a efectuar l'extensió, al curs 2009-2010, de l'oferta d'ensenyances de màster incloses en el supòsit previst en l'apartat anterior.   
El Consell Valencià d'Universitats i de Formació Superior va ser informat de la proposta d'impartició d'ensenyances de màster per al curs 2009/2010 de la Universitat de València-Estudi General, en la seua sessió de 21 de juliol de 2009.  
En virtut d'allò que s'ha exposat, de conformitat amb la Resolució de 28 d'octubre de 2008, de la Direcció General d'Universitats del Ministeri de Ciència i Innovació i en virtut de l'habilitació continguda en les disposicions finals primeres del Decret 44/2006, de 31 de març; del Decret 31/2007, de 16 de març, i del Decret 25/2008, de 14 de març, tots estos del Consell, pels quals s'ha autoritzat la implantació d'ensenyances conduents al títol oficial de màster en les universitats de la Comunitat Valenciana, vista la proposta del director general d'Universitat i Estudis Superiors de data 21 de desembre de 2009 i de conformitat amb esta, i en virtut de les atribucions que em conferixen l'article 28 de la Llei 5/1983, de 30 de desembre, del Consell, resolc:  
Únic  
Autoritzar l'extensió, al curs 2009-2010, l'oferta d'ensenyances de màster de la Universitat de València-Estudi General que s'arrepleguen en l'annex de la present resolució, autoritzades conforme al Reial Decret 56/2005, de 21 de gener, pel qual es regulen els estudis universitaris oficials de postgrau, ja que es complixen els requisits previstos en l'apartat quart de la Resolució de 28 d'octubre de 2008, de la Direcció General d'Universitats del Ministeri de Ciència i Innovació.  
De conformitat amb el que establixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 21 de desembre de 2009.- El conseller d'Educació: Alejandro Font de Mora Turón.  
Annex  
Ensenyaments universitaris oficials de màster que s'autoritzen en el curs 2009-2010  
- Màster Universitari en Atenció Sociosanitària a la Dependència.  
- Màster Universitari en Benestar Social: Individual, Familiar i Grupal.  
- Màster Universitari en Assessorament Lingüístic i Cultura Literària. Aplicacions al context Valencià.  
- Màster Universitari en Optometria i Ciències de la Visió.  
- Màster Universitari en Estudis Hispànics Avançats: Aplicacions i Investigació.